  Майя Бывальцева Удмуртиын вордскем Елизавета Туктамышева фигурной нискыланъя Гран-при улсын Пекинэ мыноз. Со сярысь ивортэмын конькиен бызьылӥсьёслэн калыккуспо огазеяськонзылэн нимлыко сайтаз. 18-тӥысен 20-тӥ шуркынмонозь отын Audi Cup of China 2016 ӵошатскон ортчоз, со калыккуспо турнирлэн витетӥ люкетэз луэ. Солэсь азьвыл 28–30 коньывуонэ фигуристка кыкетӥ люкетаз Skate Canada 2016 ӵошатсконэ мыноз. Со Канадаысь Миссиссогаын ортчоз. Туктамышева сяна, Гран-прилэн люкетъёсаз ӵектэмын Юлия Липницкая, Елена Радинова, Евгения Медведева но мукетъёсыз. 2014-тӥ арын Олимпи чемпионкалэн Аделина Сотниковалэн нимыз нокытын ӧвӧл. Тодэ вайытом, паллян пыдзэ вӧсь каременз сэрен, туэ тулыс Удмуртиысь спортсменка дуннелэн Кубокез понна ӵошатсконэ США-е мыныны ӧз быгаты. Берлогес тодмо луиз, Туктамышева выль сезонлы Канадаысь хореографен дасяське шуыса. Со Египетлэн царицаезлэсь образзэ возьматыны малпа. Озьы ик солы дасяськыны юрттӥз Узбекистанысь фигурист Миша Ге. Тегъёс: Спорт ЛизаТуктамышева Удмуртия ЕдинаяРоссия  